open-index/open-wikipedia-markdown huggingface dataset:
Vasile Sav

**Vasile Sav** (født 27. november 1949 i Şoimuş, Sălaj, død 3. september 2003) var en rumensk dikter og oversetter.

Sav var bondesønn og studerte rumensk og latin ved Universitetet i Cluj-Napoca mellom 1967 og 1972. I 1973 giftet han seg med dikteren Lucia Sav. 

Han hadde sin litterære debut i 1969 i tidsskriftet *[[Echinox]]*.

Som oversetter er han kjent for å ha oversatt fra Tibullus, Catullus, Horatius og særlig Augustin av Hippo.

Litteratursirkelen «Vasile Sav» i Cluj er oppkalt etter ham.

Han er oversatt til:
* fransk: Soliloque 25, extrait de Soliloques, 1989, i *Poètes Roumains Contemporains*, Editura Didactică şi Pedagogică, R.A. Bucureşti, Romania, 2000

* slovensk: i tidsskriftet *Sodobnos*t, leto XXXIV, 1986 
* engelsk og koreansk: i *Voices of Contemporary Romanian Poets*, selection and English version by Dan Brudaşcu; Korean version by Yong-suk Park and Chang-soo Ko, Suwon, Republic of Korea, 2008

## Bøker
* *Alpha* (samlingsbok), Editura Dacia, Cluj-Napoca, 1984 
* *Elogii,* Editura Dacia, Cluj-Napoca 1986 
* *Solilocvii*, Editura Dacia, Cluj-Napoca, 1989
* *Catulliene*, Editura Crater, Bucureşti, 2002
* *Călătorii prin tranziţii*, de Montri Umavijani, Editura Clusium, Cluj-Napoca, în anul 1997 (sammen med sin kone, Lucia Sav)
* *Vasile Sav – in memoriam*, 2010
* *Sancti Prosperi Aquitani, Sententiae ex Augustino Delibatae,* (red.) Lucia Sav, Editura Dacia, Cluj-Napoca, 2005 (postum)

## Premier
* 1992: Den rumenske forfatterforeningens premie for Propertius, *Elegii* (Sexti Propertii Opera omnia), Editura Univers, Bucureşti, 1992 
* 1992: Premien for beste oversettelse gitt av Salonul Naţional de Carte, Cluj-Napoca, for *Propertius*, *Elegii* (Sexti Propertii Opera omnia), Editura Univers, Bucureşti, 1992 
* 2000 Den rumenske forfatterforeningens «Andrei Bantaș»-pris for oversettelsen av Augustin av Hippo, *De Musica*, Editura Univers, 2000
* 2002 Den rumenske forfatterforeningens premie for oversettelse fra Augustin av Hippo (seks bind av *Opera omnia*), Editura Dacia, Cluj-Napoca, 2002

## Litteratur
* Aurel Sasu, *Dicționarul biografic al literaturii române (M- Z)*, Paralela 45, Pitești, 2006, s. 523-524

## Referanser

## Eksterne lenker
*Vasile Sav på WorldCat
Numa Denis Fustel de Coulanges

**Numa-Denis Fustel de Coulanges** (1830–1889) var en fransk historiker som arbeidet som professor ved Sorbonne fra 1878. I sitt ungdomsverk *La Cité antique* (1864), som har en fremtredende plass i fransk historieforskning, la han vekt på de religiøse faktorers betydning for det antikke bysamfunn. Hans hovedverk er *Histoire des institutions politiques de l'ancienne France* (4 bd., 1875–89), der han prøvde å påvise at de germanske folkevandringer ikke hadde brutt sammenhengen mellom antikk og middelalder i Frankrike.

## Referanser


## Eksterne lenker
*
Torgeir & Kjendisene

**Torgeir & Kjendisene** er et norsk rockeband fra Moss med medlemmene: Torgeir Hansen, Per Kværner, Dag Vidar Kruse og Dag Anders Sandell. Bandet vant Spellemannprisen 2016 i klassen danseband for *En runde til*.

## Diskografi (album)
* *[[Pub-liv]]* (1993)
* *[[Uteliv]]* (1995)
* *[[I live (album)|I live]]* (1996)
* *[[Rått party]]* (1998)
* *[[Elsker livet som gal]]* (2000)
* *[[Feitest Hits]]* (2001)
* *[[Perler fra svin]]* (2002)
* *[[Tørst (album)|Tørst]]* (2003)
* *[[Skål! &ndash; Beste 21 partyslagere]]* (2004) 
* *[[Go Harry]]* (2006)
* *[[Landeveiens ryttere]]* (2007)
* *[[En runde til]]* (2016)

## Referanser


## Eksterne lenker
* torgeirogkjendisene Offisielt nettsted
Coffee Lake

**Coffee Lake** er et kodenavn som er brukt av Intel om den andre forbedringen av 14&nbsp;nm prosessen, og som vil etterfølge Skylake og Kaby Lake. Coffe Lake vil bestå av 15/28 Watt dobbeltkjerne U-brikker med GT3e eller GT2.  Generasjonen vil også bestå av 35-45 H-brikker med GT3E og inntil 6 kjerner.

## Referanser
Mikroarkitektur

**Mikroarkitektur** er innenfor informatikk og elektroteknikk navnet på den måte et gitt instruksjonssett er implementert på for en bestemt mikroprosessor. Et gitt instruksjonsett kan bli implementert ved hjelp av ulike mikroarkitekturer, og implementasjoner kan variere i tråd med ulike designmålsetninger eller endringer i teknologi.

En datamaskinarkitektur er en kombinasjon av mikroarkitektur og et instruksjonssett.

## Referanser
Meyer (slekt fra Fron)

**Meyer** var en norsk slekt som stammet fra gården Forr i Fron (nå Sør-Fron) i Oppland. Slekten føres tilbake til Christen Petersen (Pettersen, Pettersson med varianter), oppsitter på Forr og død ca. 1721. Han var far til Peter Christensen Meyer (1701–1772), som i 1745 ble høker og senere øltapper i Christiania. Han tok trolig navnet Meyer i forbindelse med at han ble høker. Sønnen Peter Petersen Meyer (1745–1801) var høker og kjøpmann i Christiania, og ble etterhvert trelasthandler. Dennes sønn Jacob Peter Meyer (1781–1856) var en stor trelasthandler i Christiania, og var far til forretningsmannen Thorvald Meyer (1818–1909), slektens siste mann. Slekten har en rekke etterkommere gjennom kvinneledd.

## Slektstre

*Christen Petersen, oppsitter på Forr (d. ca. 1721)
**Peter Christensen Meyer (1701/1704–1773), høker og øltapper i Christiania. Gift med Margrethe Elisabeth Laumann.
***Peter Petersen Meyer (1745–1801), høker og kjøpmann i Christiania. Gift med Louise Lorentzdatter Helmer.
****Jacob Peter Meyer (1781–1856), kjøpmann, trelasthandler og godseier. Gift med Ingeborg Marie Barth Muus.
***** Anna Lovise Meyer (1806–1876). Gift med høyesterettsassessor Claus Olesen Mørch.
***** Birgitte («Gitta») Meyer (1807–1889). Gift med brigadelege Johan Michael Keyser.
***** Johanne («Hanne») Henriette Meyer (1812–1893). Gift med Johan Henrik Egeberg.
***** Lorentz Jacob Meyer (1814–1888), godseier, grosserer og konsul i Christiania, eier av Losby og Refsnes gods. Gift med Johanne Rosenborg.
****** Ingeborg Sophie Meyer (1839–1917). Gift med bylege Hakon Cæsar Boeck (1832–1898).
****** Thea Marie Meyer (1842–1904). Gift 1865 med godseier Christopher Janson Nagell Nicolaysen.
****** Alvilde Meyer (1844–1861).
***** Catharina («Thinka») Nathalie Meyer (1815–1896). Gift med grosserer og trelasthandler i Christiania Thomas Sewell (1815–1892).
****** *Se [[Sewell]] for kjente etterkommere som [[Nico Widerberg]]*
***** Thorvald Meyer (1818–1909), forretningsmann. Gift med Annichen Mathea («Thea») Tofte, datter av Andreas Tofte
****** Ingeborg Meyer (1843–1882). Gift med Herman Severin Løvenskiold (hoffsjef)
****** Mathea («Thea») Meyer (1846–1922). Gift med Christian Schweigaard
******* *Se [[Schweigaard]] for kjente etterkommere*
****** Ragnhild Meyer (1849–1937). Gift med Axel Heiberg.
******* *Se [[Heiberg]] for kjente etterkommere som [[Fabian Stang]]*
****** Mathilde («Mimi») Meyer (1852–1932). Gift med Herman Wedel-Jarlsberg av slekten Wedel-Jarlsberg 
***** Marie Jacobine Meyer (1826–1895). Gift med Thomas Heftye.
****** Johannes Heftye (1849–1907) jurist og fjellklatrer
****** Thomas Heftye (1860–1921), telegrafdirektør

Jacob Peter Meyer (1781-1856).jpg|Jacob Peter Meyer (1781–1856) trelasthandler
Thorvald Meyer, ca. 1870-1880, Claus Peter Knudsen, OB.F03331A.jpg | Thorvald Meyer (1818–1909), forretningsmann
Thomas_Heftye_(1860–1921).jpg | Thomas Heftye (1860–1921), telegrafdirektør

## Referanser
Ramberg kraftverk

**Ramberg kraftverk** er et vannkraftverk ved Svene  i Flesberg kommune i Buskerud.

Det er et elvekraftverk som utnytter et fall på ca 43 meter i Rambergelva.

Installert effekt er 81 KW. Årsproduksjon er 0,3 GWh.

Maskineriet består av 4 små aggregater, antagelig francisturbiner.

## Referanser


## Kilder
* 
* NVE vannkraftdatabase
Herad kraftverk

**Herad kraftverk** er et vannkraftverk  i Gol kommune i Buskerud.

Det er et elvekraftverk som utnytter et fall på ca 85 meter i Liaåni.

Installert effekt er 85 KW. Årsproduksjon er 0,7 GWh.

## Referanser


## Kilder
* 
* NVE vannkraftdatabase
Bonnie

**Bonnie**, **Bonny** eller **Bonne** er et vanlig brukt fornavn for kvinner i engelsktalende land. Det kommer fra det skotske ordet «bonnie» som betyr «pen, attraktiv», som i seg selv er avledet fra mellomfransk *bonne*, «god», som en måte å beskrive en lyshåret, god og vakker pike. Det er i sin tur avledet fra det latinske ordet «bonus» som betyr god. Navnet kan også brukes som et kjælenavn for Bonita. Bonnie er ofte brukt som et klengenavn eller en form for kjærtegn til en elsket.

Kvinnenavnet **Bonnie** er dannet av det franske ordet bonne som betyr god. Navnet ble først populært i Skottland, nå er det ganske vanlig selv i USA. Bonnie er også et skotsk adjektiv og betyr omtrent søt eller vakker.

Den 31. desember 2014 fantes det totalt 668 kvinner folkeregistrert i Sverige med navnet Bonnie, hvorav 509 bar det som tilltalenavn.

Navnedag mangler.

## Personer med navnet Bonnie
* Bonnie Bedelia, amerikansk skuespiller
* Bonnie Bernström, svensk politiker (fp)
* Bonnie J. Dunbar, amerikansk astronaut
* Bonnie Dobson, canadisk sanger
* Bonnie Guitar, amerikansk countrysanger
* Bonnie Hellman, amerikansk skuespiller
* Bonnie Hunt, amerikansk skuespiller
* Bonnie Elizabeth Parker, (*[[Bonnie og Clyde]]*), amerikansk forbryter
* Bonnie Raitt, amerikansk sangerinne
* Bonnie Roupé, svensk entreprenør
* Bonnie Tyler, britisk sanger
* Bonnie Wright, britisk skuespiller

## Fiktive karakterer med navnet Bonnie
* Kaninen Bonnie, fra videospillet Five Nights at Freddy's (er likevel av hankjønn)

## Kulturelt
Det er fonetisk relatert til mange østlige tradisjoner slik som Bon i Tibet, den antikke religionen forutgående for buddhismen, og Bon Festival i Japan

Bonnie er hovedperson i den skotske folkevisen «My Bonnie Lies over the Ocean». Den ble covret av The Beatles et år etter deres dannelse i 1961, og oppnådde topplassering på #5 på en tysk liste.

Orangutangen Bonnie var kjent for sine musikalske evner, nemlig plystring.

### Tropiske systemer og orkaner
* Orkanen Bonnie (1986) (traff Texas og Louisiana)
* Orkanen Bonnie (1992)
* Orkanen Bonnie (1998) (traff North Carolina og forårsaket skader for $ 720 millioner, 1998 USD)
* Tropisk storm Bonnie (2004) (traff nordvestlige Florida dagen for Orkanen Charley ødela staten)

## Øvrig
* My Bonnie Lies Over the Ocean, tradisjonell skotsk folkevise
* Bonnie++, programvare

## Referanser
Mongala (elv)

:*For provinsen med samme navn: se [[Mongala]]*

**Mongala** er en elv i Den demokratiske republikken Kongo. Den er 285 kilometer lang, og med kildeelva Ebola er total lengde 510 kilometer. Mongala er en høyre sideelv til Kongo.

## Referanser
Andresens Vaabenforretning

**Andresens Vaabenforretning ⅍** i Tromsø er en tidligere våpenprodusent og nåværende sportsforretning grunnlagt i 1870. 
Forretningen ble grunnlagt i 1870 og har siden det hatt tilhold i Storgaten 53 i Tromsø.

Andresens Vaabenforretning er Norges eldste våpenforretning og Tromsøs eldste butikk.

## Historie
Andresens Vaabenforretning ble grunnlagt i 1870 av børsemaker Anton Andresen (1842-1931) og hans ektefelle Gurine Marie født Eidem. 
Andresen var fra Frostad og var en glimrende skytter. 
Da Andresen kom til Tromsø ble det fra byen og distriktet drevet utstrakt fangst på ishavet og han så at de mange jegerne trengte tjenestene til en børsemaker.

Mellom 1895 og 1900 var det to børsemakere i Tromsø, men etter at Jan Pettersen oppga faget og startet vognmannsforretning i Grønnegt. 50, var Anton Andresen eneste børsemaker i Tromsø.

De første 50 årene var hovedgesjeften håndverksproduksjon av geværer og fabrikasjon av ammunisjon.  
Utstillingslokalet var lite og i det meste av lokalene samt i en sjå i bakgården var det maskinhus og smie. 
Opptil 15-20 personer, hvorav de fleste gamle fangsfolk, støpte kuler, tromlet patronhylser og ladet ammunisjon. 
Forretningen eksporterte også våpen og ammunisjon og leverte ved en anledning 400 rifler til Russland.

Da Anton Andresen døde i 1931 overtok sønnen, børsemaker Sverre Andresen (1886-1955) som blant annet hadde en treårig utdannelse i faget fra Tyskland.
Etter at Krag-Jørgensen-geværet kom i produksjon ved århundreskiftet falt etterhvert forretningens geværproduksjon helt bort da Krag-Jørgensen ikke var mulig å produsere på håndverksmessig basis.  
Forretningen satte etterhvert i gang med produksjon av enkeltløpete hagler og gikk over til salg og service av gevær.  
Produksjonen av ammunisjon fortsatte også en tid.

Da Sverre Andresen døde i 1955 overtok hans sønn børsemaker Odd Andresen (f. 1924) og fortsatte i farens spor.  
Ettersom ishavsfangsten gradvis ble nedtrappet ga fangsten etterhvert grunnlag for bare en liten del av omsetningen og forretningen gikk over til også å selge sportsfiskeutstyr og senere også turutstyr.

1. januar 1976 gikk Svein Anton Andresen (f. 1948) inn i forretningen som 4. generasjon drivere.
Svein Anton Andresen reiste først til sjøs uten å fullføre skolen, kom hjem, tok brevkurs og så mekanikerlinjen på yrkesskolen.
Først etter å ha fått kniven på strupen av faren gikk han i lære der før han overtok forretningen.

Storgaten 53 ble i 1983 helt ombygget til en butikk på 250 m2 fordelt på 2 plan og hadde i 1984 5 ansatte i tillegg til innehaveren.

I september 2009 overtok tidligere lærer Julie Andresen som daglig leder og ble 5. generasjon Andresen som driver butikken.

I 2015 feiret butikken 145 år i Tromsø sentrum med blant annet oppussing av lokalene på 120 kvadratmeter som hadde vært uforandret siden 1984.

## Referanser




## Eksterne lenker
*
Abu Dhabi Plaza

**Abu Dhabi Plaza** (kasakhisk: Абу-Даби Плаза) er et bygningskompleks i Astana i Kasakhstan. Det har kontorer, butikker, hotell og boligområder. Hvert tårn har forskjellig høyde. Det høyeste er 320 meter og Abu Dhabi Plaza er den høyeste bygningen i Sentral-Asia.

## Konstruksjon
Byggingen startet i november 2010, ble avsluttet i 2021 og åpningen var i 2022. Bygget har 75 etasjer og det totale arealet er på 550 000 kvadratmeter.

## Referanser
Mathis Nango

**Mathis Nango** (født 1950 i Kautokeino) er en samisk bildekunstner som bor i Volda og arbeider som lektor i kunstfag. 

Han har vært medlem av Samisk kunstnerråd 1998–2001. Han har hatt separatutstillinger i Trondheim, på Sunnmøre, Voss, Bergen, Orkdal, Alta og var jubileumsutstiller i Samisk kunstsenter, Karasjok i 1997, ved 80-årsjubileet for Samemøtet i 1917. Han er innkjøpt av Sametinget, Samisk kulturråd, Sør-Trøndelag fylkeskommune og Trondheim kommune. 

## Referanser
2. serierunde i Eliteserien 2017

**2. serierunde i [[Eliteserien i fotball for menn 2017]]** startet onsdag 5. april klokken 19:00. Rundens siste kamper ble spilt torsdag 6. april klokken 19:00.







## Kampfakta
**Onsdag 5. april 2017**










**Torsdag 6. april 2017**






## Referanser
Russlands militærdistrikter

Et **militærdistrikt** i Russland er en territoriell, militæradministrativ oppdeling for landstyrker, marine og luftstyrker i fredstid. Oppgaven er styrkeproduksjon, utvikling av taktikk og operasjonelle ferdigheter i krig samt utvikling av garnisoner og annen infrastruktur for de stående styrker i fredstid. I krig, forhøynet beredskap og i krise, settes en fellesoperasjonell strategisk kommando (Objedinjonnije Strategitsjeskije Komandovanii — OSK). Antall militærdistrikt i Russland har sunket i takt med nedskaleringen av de militære styrker, og fra 2010 var det bare fire, men fra 2021 ble det femte, Nordre militærdistrikt opprettet i nord.
## Militærdistrikt fra 2021
* Nordre militærdistrikt med hovedkvarter i Murmansk
* Vestre militærdistrikt med hovedkvarter i St. Petersburg
* Søndre militærdistrikt med hovedkvarter i Rostov-na-Donu
* Sentrale militærdistrikt med hovedkvarter i Jekaterinburg
* Østre militærdistrikt med hovedkvarter i Khabarovsk

## Litteratur
* *Военный энциклопедический словарь.* — Moskva, Военное издательство, 1984, 863 sider. с иллюстрациями (ил.), 30 листов (ил.)
* *Статистический ежегодник России.* 1913. Издание ЦСК МВД. - СПб., 1914. — Отдел I. — С. 28.
* //*Военный округ*  *Энциклопедический словарь Брокгауза и Ефрона* : в 86 т. (82 т. и 4 доп.). — СПб., 1890—1907.
* *Советские Вооруженные Силы*, Moskva, 1978, 516 sider.
Great Falls internasjonale lufthavn

**Great Falls internasjonale lufthavn**  er et offentlig/militær flyplass innen byens grenser, tre mil sørvest for sentrum i Great Falls i Cascade County Montana.

I den nasjonale planen for integrated airport system er den kategorisert som en *primær kommersiell* flyplass. Etter Federal Aviation Administration oppgave hadde flyplassen 143&nbsp;811 avreisende passasjer i kalenderåret 2008, 146&nbsp;438 passasjerer i 2009 og i 2010 155&nbsp;204 passasjerer.

Great Falls internasjonale lufthavn er basen til Great Falls Air National Guard, som opererer *Vigilantes* (Hevnere) og Lockheed C-130 Hercules i 2014, som brukes som tranportfly.

Malmstrom Air Force Base ligger 16 Km øst for GTF, på østsiden av Great Falls. Med overdragelse av sine KC-135 f1990-
årene er Malmstrom kun åpen for militære helikoptre.

## Historie
Great Falls internasjonale lufthavn ble åpnet i november 1928. Flyplassen ble brukt under andre verdenskrig til mellomlanding for fly som ble ferget fra fabrikker i USA. Mer enn 7&nbsp;500 bombefly og jagerfly gikk gjennom i Great Falls på vei til krigskueplasser Europa og Stillehavet. Flyplassen var under statlig kontroll til og med juni 1948 da den gikk tilbake til byen Great Falls på betingelse av at anlegget kunne gå tilbake til militær kontroll i en nasjonal krisesituasjon.

I 1975 ble ny terminal bygget og alle rullebaner, oppstillingsplassero og taksebaner ble fornyet.

Den prisbelønte terminalen ble tegnet av arkitektfirmaet Davidson-Kuhr i Great Falls, Montana, med arkitekt David S. Davidson som ledende arkitekt

Great Falls har hatt flyvninger siden 1930-tallet.

GTF var den femte travleste av statens 15 store flyplasser i 2011, Billings 407&nbsp;960 Bozeman 397&nbsp;822), Missoula 292&nbsp;530, og Kalispell 179&nbsp;034 passasjerer

I begynnelsen av 2012 Frontier Airlines har annonsert nye flybilletter til Great Falls fra Denver hub. Flyplassen Myndighet håpet til adressen stigende billett priser og sesongbasert mangel på sitteplasser med lave kostnader Frontier flyreiser, men Frontier kunngjorde det var å trekke ut av Great Falls i løpet av sin Denver hub restrukturering i desember 2014.

AvMax, Calgary-basert stor jet vedlikehold og reparasjon virksomhet, åpnet en stor operasjon på GTF i 2006; de benytter 150.

## Flyselskaper og destinasjoner

### Topp destinasjoner

## Referanser


## Eksterne lenker
* Great Falls International Airport, offisielt nettsted
Norsk sosiologisk tidsskrift

***Norsk sosiologisk tidsskrift*** (engelsk navn *Norwegian Journal of Sociology*) er et norsk fagfellevurdert, vitenskapelig tidsskrift for sosiologi. Det ble etablert i 2016 gjennom en sammenslåing av *[[Sosiologi i dag]]* (etablert 1971) og *[[Sosiologisk tidsskrift]]* (etablert 1993), og utgis av Universitetsforlaget med støtte fra Norges forskningsråd som et platinum open access-tidsskrift. Fra etableringen hadde *Norsk sosiologisk tidsskrift* tre sidestilte ansvarlige redaktører, Kari Stefansen, May-Len Skilbrei og Arve Hjelseth. Nåværende redaktører er Uzair Ahmed, Hedda Haakestad, Aksel Tjora og Gunhild Tøndel.

## Utmerkelser
To artikler publisert i *Norsk sosiologisk tidsskrift* eller forløperen *Sosiologisk tidsskrift* har mottatt den nordiske prisen Årets tidsskriftartikkel.

## Ansvarlige redaktører
*Kari Stefansen (2017–2019) – temanumre
*May-Len Skilbrei (2017–2019) – temanumre
*Arve Hjelseth (2017–2021) – generelle numre
*Hans Erik Næss (2019–2023) – temanumre
*Cecilie Basberg-Neumann og Mette Snertingdal (2021-2022) - generelle numre
*Mette Snertingdal (2022-2025) - generelle numre
*Hedda Haakestad (2023- ) - temanumre
*Uzair Ahmed (2025 - ) - temanumre
*Aksel Tjora (2025 - ) - generelle numre
*Gunhild Tøndel (2025 - ) - generelle numre

## Referanser


## Eksterne lenker
*Norsk sosiologisk tidsskrift
Tyrus Wong

**Tyrus Wong** (tradisjonell kinesisk: 黃齊耀, forenklet kinesisk: 黄齐耀, pinyin: *Huáng Qíyào*; kantonesisk: *Wong Chaiyiu*; født 25. oktober 1910 i Xinning i Guangdong i Kina, død 30. desember 2016 i Los Angeles) var en amerikansk kunstner som blant annet arbeidet innen filmindustrien.

## Liv og virke
### Bakgrunn
I 1920 flyttet den da ni år gamle Wong med sin far fra Kina til USA. Han skulle aldri se sin mor og sine søsken igjen. De ble først internert på Angel Island,  som følge av Chinese Exclusion Act. Han ble atskilt på øya fra sin far, og det var ingen andre barn å se der.  "Nine years old, I was scared half to death," mintes han senere. Faren og han ble så sluppet ut fra Angel Island, og de dro først til Sacramento. Faren tok så familien til Los Angeles.

Mens han gikk på Benjamin Franklin Junior High i Pasadena ble Wongs lærere klar over hans kunstneriske talenter og fikk bevirket at han ble gitt studiestipend for en sommer ved Otis Art Institute. Wong bestemte seg for å flytte over til Otis som heltidsstudent. Wongs far hadde arbeid som vaktmester og det var vanskelig å finansiere studiet, men i 1930 fullførte han utdannelsen etter å ha spesialisert seg på akvarellmaleri.

### Karriere
I 1930-årene ble han ansatt i Walt Disneys animasjonsstudio. Hans inspirasjonsskisser i forarbeidet til tegnefilmen ''Bambi'' fikk så stor oppmerksomhet at Disney gav ham i oppgave å helt og holdent arbeide med skogslandskapet der de tegnede dyrene skulle opptre. Som følge av Disney-tegnernes streik måtte Wong imidlertid forlate studioet innen *Bambi* hadde premiere.

Han arbeidet senere i 25 år hos Warner Brothers. Deretter viet han seg til sin egen malerkunst.

Han laget også populære hilsningskort for Hallmark, og noen av hans julekort ble solgt i over én million eksemplarer.

Noen av hans best kjente malerier er *Self Portrait* (late 1920s), *Fire* (1939), *Reclining Nude* (1940s), *East* (1984) and *West* (1984).

I 2001 fikk Wong utmerkelsen «Disney Legends».

## Referanser


## Kilder
* Disney Legends.

## Eksterne lenker
* 
* 
*  IMMIGRANT VOICES: A Profile of Tyrus Wong
OSK

**OSK** (russisk: объединенных стратегических командований; obedinennykh strategitsjeskikh komandovanij) er en operasjonell strategisk kommando (forkortes til OSK på norsk også) som settes i et militærdistrikt i krig, forhøyet beredskap og i krise. Til engelsk oversettes OSK til Joint Strategic Command (JSK).

OSK er underlagt Generalstaben, og det finnes fem av disse i Russland etter 1. desember 2014, da OSK Nord ble etablert i Severomorsk for å få enhetlig kontroll over nordområdene eller Arktisk i Russland. Fra 2010 fantes et OSK for hver av de fire militærdistriktene: Vestre militærdistrikt etablerer OSK Vest. Søndre militærdistrikt etablerer OSK Sør. Sentrale militærdistrikt etablerer OSK Senter. Østre militærdistrikt etablerer OSK Øst.
## Referanser


## Eksterne lenker
* https://jamestown.org/program/russia-creates-arctic-military-command/
* http://www.liveinternet.ru/users/neistorik/post337116146
* http://vse-temu.org/new-voennye-okruga-vooruzhennyx-sil-rf.html 
* https://ria.ru/analytics/20101025/289165208.html
Husbyviktinden

**Husbyviktinden** er en karakteristisk tind ved Rørstad i Sørfold kommune i Nordland fylke. Fjellet ligger ut mot en odde mellom Sagfjorden og Sørfolda. Høyden er 789 moh og primærfaktoren 560 meter.

Toppen ble besteget den 30. juli 1913 av William Eger, Ragnar Løchen, Sigurd Saxlund og Henning Tønsberg. Den er beskrevet som en glattslipt granittkjegle. Husbyviktinden ble forsøkt besteget av William Cecil Slingsby i 1902. På grunn av dårlig vær ga han opp. 

Tindens spesielle navn med *Huseby* som første ledd har fått historikere til å spekulere på om det henspiller på en storgård ved eller på Rørstad. Dette navnet går igjen flere steder i landet der det henspiller på store gårder, og har sammenheng med et administrativt system under kongen. Historikere har spekulert på om dette Huseby-navnet er et forsvunnet gårdsnavn tilknyttet stedet. I henhold til et sagn skal Kong Sverre skal ha innsatt en sysselmann over Folden. Noen grunner for en hypotese om en sysselmann på en storgård på Rørstad er at denne skulle kreve inn kongens skatt, blant annet fra samene.

## Referanser


## Eksterne lenker
*Husbyviktinden på peakbook
SBB

**SBB** kan vise til:

* Schweizerische Bundesbahnen
* Samhällsbyggnadsbolaget i Norden
* Staatsbibliothek zu Berlin
London Chess Classic 2016

**London Chess Classic 2016** var den åttende utgaven av sjakkturneringen London Chess Classic og ble spilt i London i Storbritannia fra 9. til 18. desember 2016, som den siste turneringen i Grand Chess Tour 2016. Turneringen ble vunnet av den ubesereide amerikaneren Wesley So, som dermed også vant Grand Chess Tour sammenlagt.

## Resultat

## Referanser


## Eksterne lenker
*
Konrad Grimstad

**Konrad Grimstad** (født 1889 i Fredrikshald, død 1980), var en norsk dirigent og komponist.

Han var elev i Forsvarets musikkorps der han etter hvert avanserte til kaptein. Fra 1935 til 1961 var han dirigent for Bergen Brandkorps Musikkorps.

## Verk
* *Vestlandsk bondestevne*
* *Brages festintrade*

## Referanser
Andebu

**Andebu** kan referere til
* Andebu (kommune), en tidligere kommune i Vestfold.
* Andebu (tettsted), et tettsted i kommunen Sandefjord, Vestfold
* Andebu (sogn), et kirkesogn i Tunsberg bispedømme
* Andebu (prestegjeld), et tidligere prestegjeld i Tunsberg bispedømme
Stokke

**Stokke** kan vise til:

* Stokke (tettsted), et tettsted i kommunen Sandefjord i Vestfold
* Stokke (kommune), en tidligere kommune i Vestfold
* Stokke (selskap), et norsk selskap
* Stokke (etternavn)
Johan Lindeqvist

**Johan Lindeqvist** (født 7. oktober 1823 i Östra Gerum socken, Skaraborg, Sverige, død 31. juli 1898 i Ny socken, Värmland, Sverige) var statsagronom i Norge 1855–1872. Han er i dag mest kjent for sitt arbeid for å utvikle husdyravl i Norge, og for sitt arbeid for å reformere husmannsvesenet. 

### Husdyravl og Dyrsku'n
Lindeqvist var utdannet veterinær fra Veterinärinnrättningen Skara og agronom fra Degeberg Landtbruksinstitutt. Her var han lærer i husdyrfag fra 1844 til 1852. Som statsagronom engasjerte Lindeqvist seg i å fremme husdyravl som fag i Norge, og ga ut flere bøker om emnet. Som del i dette arbeidet tok han også initiativ til det første fesjå i Kviteseid, holdt i 1856. Dette ble i 1866 den første statsutstilling for storfe, og utgangspunktet for den årlige landbruksmessen Dyrsku'n som fortsatt avholdes i dag.

### Husmennenes kår
I 1870 lanserte Lindeqvist en ny mal for husmannskontrakter, som innebar radikalt styrkede rettigheter for husmennene. Denne hadde da alt med suksess blitt prøvd ut i samarbeid med hans venn Erik Jørgensen Blakstad på Blakstad gård i Asker, først på husmannsplassen Eidbråten.

### Minnesmerke
Lindeqvist ble høsten 1966 hedret med et minnesmerke ved Institutt for husdyrbruk på Norges landbrukshøgskole i Ås, utført av billedhuggeren Arne Durban. I den forbindelse utga landbrukshøyskolen en liten biografi, forfattet av Karsten Baardseth.

## Referanser


## Litteratur
* 

*
Hurtigløp på skøyter under Asiatiske vinterleker 2017

**[[Hurtigløp på skøyter]] under [[Asiatiske vinterleker]] [[Asiatiske vinterleker 2017|2017]]** ble arrangert i perioden mandag den 20. til og med torsdag den 23. februar 2017 med 8. Sapporo Asian Winter Games Organizing Committee (SAWGOC) og Japan Skating Federation som arrangører.

Det ble avviklet 14 øvelser, sju for damer og sju for herrer. Konkurransene ble avholdt i Obihiro Forest Speed Skating Oval i Obihiro i Japan, og var den eneste sportsdisiplinen i 2017-utgaven av de asiatiske vinterlekene som ikke ble holdt i Sapporo. Det var gratis adgang til skøyteløpene for tilskuere. Den tidligere skøyteløperen Hiroyasu Shimizu var en av lekenes offisielle ambassadører. Skøytekonkurransene ble kringkastet direkte på den japanske TV-kanalen NHK BS1 alle fire dagene.

## Medaljeoversikt

## Menn
### 500 meter

### 1000 meter

### 1500 meter

### 5000 meter

### 10000 meter

### Fellesstart

### Lagtempo

## Kvinner
### 500 meter

### 1000 meter

### 1500 meter

### 3000 meter

### 5000 meter

### Fellesstart

### Lagtempo

## Overdommer
Overdommer er Masaru Morozumi fra Japan.

## Program
Skøyteøvelsene vil starte klokken 13 lokal tid alle fire dager. Det vil være lagledermøte søndag den 19. februar klokken 1500 lokal tid og offisiell trekning samme kveld klokken 1800. Lagledermøtet og den offisielle trekningen vil foregå på Hotel Nikko Northland Obihiro, 2F Northland Hall.

## Deltakere
I disse asiatiske vinterlekene vil det være skøyteløpere fra ti forskjellige nasjonale olympiske komitéer (NOK) totalt, blant herrene vil det være løpere fra ni NOKer og blant damene vil det være løpere fra sju NOKer, og skøyteløpere fra Australia (herrer), New Zealand (herrer), India (damer og herrer) og Thailand (damer) vil delta for første gang. Det er vertsnasjonen Japan og Kina som har de største troppene med makskvote på ti løpere av hvert kjønn og totalt 20 løpere. Totalt er det 88 løpere som er påmeldt med 38 kvinner og 50 menn. Deltagerne fra Australia og New Zealand vil delta som gjesteutøvere og vil da ikke ha medaljemuligheter. For å kunne delta måtte man være fylt 15 år den 1. juli 2016. Den eldste skøyteløperen som skal delta er japanske Maki Tabata født 9. november 1974, og den yngste skøyteløperdeltakeren er den norskfødte Natalie Nettelhorst Hognestad født 29. mai 2000 og som konkurrerer for Thailand og er Thailands første deltaker i hurtigløp på skøyter under de asiatiske vinterlekene.

## Referanser




## Eksterne lenker
*  8th Asian Winter Games 2017 – Speed Skating Competition : Announcement  på static.isu.org
*  2017 Sapporo Asian Winter Games – Sports Technical Handbook  på koreacurling.co.kr
Russlands generalstab

**Generalstaben** i Russland (russisk: Генеральный штаб Вооружённых сил Российской Федерации; Generalnyj sjtab Vooruzjonnykh sil Rossijskoj Federatsii) er Forsvarsdepartementets sentrale og viktigste organ for ledelse av de russiske væpnede styrker, og fører kommando over alle forsvarsgrener.

Generalstaben forestår ledelse av de væpnede styrker, organiserer planlegging av forsvar av Russland, forbereder mobilisering og koordinerer virksomheten i alle forsvarsgrener. Generalstaben er inndelt i en rekke hoveddirektorater (glavnoje upravlenije), direktorater (upravlenije) og kommandoer.

## Struktur
***Direktorat:***
* Operativt hovuddirektorat
* Andre hovuddirektorat (tidligere GRU - fra 2017 bare kalt Hoveddirektoratet) 
* Hoveddirektorat for organisering og mobilisering
* Hoveddirektorat for samband 
* Direktorat for elektronisk krigføring
* Direktorat for militær topografi 
* Åttende direktorat for sikring av nasjonale hemmeligheter
* Direktorat for utvikling av droner
* Direktorat for operativ forberedelse

***Kommandoer:***
* Spesialoperasjonskommando (russisk: командование сил специальных операций, (KCCO) Komandovanie sil spetsial’nalnykh operatsii, (KSSO))
.

***Sentra:***

* Nasjonalt kommandosenter for forsvar av Den russiske føderasjon (russisk: Национальный центр управления обороной Российской Федерации) (НЦУО РФ) — .

## Referanser


## Eksterne lenker
* http://structure.mil.ru/structure/structuremorf.htm
Astri Aasen

**Astri Aasen** (1875–1935) var en norsk tegner, maler  og grafiker som levde og virket i Trondheim.

Aasen vokste opp i Trondheim; faren Nils Aasen var gullsmed. Moren, Anna Christine Næss, døde av tuberkulose da Astri var to år. Faren giftet seg da med morens søster som dermed ble «mor» til fire småjenter. Da Astri var 17 år gammel – i 1892, døde hennes to storesøstre av lungebetennelse. I 1887 gikk faren konkurs, men greide etter hvert å bygge seg opp igjen.

Hun viste tidlig interesse for tegning og fotografering. Men det var først etter å ha fått sin første jobb som retusjør i Ålesund at hun begynte å male.  Som 25-åring startet hun ved Asor Hansens malerskole i Bergen i 1900, videre ved Harriet Backers malerskole 1903-04 og 1907-09, i København og Paris og ved Statens kunstakademi 1909-10. 

Et vendepunkt kom i 1903, da hun ble elev hos Harriet Backer. To år senere, i 1905, debuterte hun på Høstutstillingen.

Hennes arbeider er hovedsakelig portretter og kulturhistoriske Trondheimsmotiver. Under samemøtet i Trondheim i 1917 malte Aasen 10 bilder som ble gjenoppdaget i 1995; bildene henger siden 1997 i Sametingsbygningen i Karasjok.

I forbindelse med minneutstillingen i Trondhjems Kunstforening i 1943 opprettet familien et legat, *Astri Aasens gave*, for årlig utdeling til unge malere og tegnere. I Trondheim er *Astrid Aasens veg* oppkalt etter henne. Hennes privatarkiv finnes på Universitetsbiblioteket i Trondheim.
## Bildene fra Samemøtet 1917

Johan Roska by Astri Aasen.jpg|Mathis Johan Roska (1876-1956) fra Nesseby var en av de to deltagerne fra Finnmark på Samemøtet i 1917
Daniel Mortenson by Astri Aasen.jpg|Daniel Mortenson  (1860-1924) fra Røros/Engerdal var en sentral samepolitiker i sin generasjon
Klemet Somby by Astri Aasen.jpg|Klemet Somby (1868-1942) fra Karasjok var en av de to deltagerne fra Finnmark på Samemøtet i 1917
Marie Finskog by Astri Aasen.jpg|Marie Finnskog (1851-1927) fra Røros var en sørsamisk emissær, sangevangelist og folketaler som tok ordet flere ganger under Samemøtet i 1917 
Sami woman 2 by Astri Aasen.jpg|Brita Bergli (1844–1931) ble bare registert som «gammel lappekone» da hun ble avbildet. Hennes livsløp strekker seg fra Vefsn på Helgeland til Meldal/Trollheimen
Thorkel Jonassen 1 by Astri Aasen.jpg|Thorkel Jonassen (1839-1921) har en av de mest omflakkende livshistoriene fra samejagingens tidsalder sist på 1800-tallet.
Anders Fjelne by Astri Aasen.jpg|Anders Fjellner Renander (1900-1987) var født i Setesdal mens familien hadde reindrift der. Han ble senere reineier i Trollheimen.
Sami woman 1 by Astri Aasen.jpg|Sara Vilhelmina («Hilma») Nilsdatter (1880-1945) fra Sverige giftet seg i 1903 med Peder Jåma i Røyrvik. De var reineiere, og besteforeldre til Ella Holm Bull. Tre av hennes barn døde i Dunderlandsdalsulykken.


## Referanser



## Eksterne lenker
* 
*Astri Aasens private arkiv finnes ved NTNU Universitetsbiblioteket
Masaki Kurihara

er en japansk komponist som blant annet har komponert musikken til *[[Azumanga Daioh]]* og musikk-CD-ene til *[[Yotsuba&!]]*.
## Referanser

## Eksterne lenker
*
Ketil Skogen

**Ketil Skogen** (1955–2023) var en norsk sosiolog. Han var seniorforsker ved Norsk institutt for naturforskning og var professor II i sosiologi ved Institutt for sosiologi og samfunnsgeografi ved Universitetet i Oslo fra 2006 til 2011. Han forsket på samfunnsmessige endringsprosesser, natursyn, miljløholdninger, friluftsliv, konflikter om bruk av natur og naturressurser og store rovdyr.

## Referanser
Sommertrekanten

**Sommertrekanten**, også kalt sommertriangelet, er en astronomisk asterisme som involverer en imaginær trekant tegnet på den nordlige halvkules himmelkule, der Altair, Deneb og Vega utgjør de definerende hjørnene, nemlig de klareste stjernene i henholdsvis Ørnen, Svanen og Lyren.

## Historie
Betegnelsen ble popularisert av den amerikanske forfatteren H.A. Rey og den britiske astronomen Sir Patrick Moore i 1950-årene. Navnet kan finnes i stjernebildebøker fra så langt tilbake som 1913. Den østerrikske astronomen Oswald Thomas beskrev disse stjernene som *Grosses Dreieck* (Den store trekanten) i de sene 1920-årene og *Sommerliches Dreieck* (Den sommerllge trekanten) i 1934.

I tiden omtrent fra midtre til sene 1900-tall, før INS, GPS og annet elektronisk/mekanisk utstyr fant plass i militære fly og helikoptre, refererte navigatører i United States Air Force til denne asterismen som "Navigator's Triangle" (navigatørens trekant).

## Synlighet

Nær midnatt ligger Sommertrekanten praktisk talt rett over hodet ved midlere nordlige breddegrader i løpet av sommermånedene, men kan også ses om morgenen i øst i løpet av våren. Om høsten er Sommertrekanten synlig om kvelden i vest godt uti november. Fra sørlige halvkule vises den opp ned og lavt på himmelen i løpet av vintermånedene.

## Stjernene i Sommertrekanten

## Se også
*Nordkorset

## Referanser


## Eksterne lenker
* Summer Triangle på Basic Celestial Phenomena av Kerry Magruder
* Summer Triangle på The Astronomy Net
* Summer Triangle på DavidDarling.info
* NASA Astronomy Picture of the Day: Summer Triangle (25. juni 2010)
* Summer Triangle på Constellation Guide
*
Bloons Tower Defense

***Bloons Tower Defense*** (også kjent som Bloons TD) er et serie spill i «Tower Defense»-sjangeren og produsert og utgitt av spillselskapet Ninja Kiwi. Opprinnelig var det bare et nettleserspill, med Adobe Flash. Senere har spillene kommet til Android, iOS, Windows Phone, Playstation Portable og Nintendo DSi.

Det finnes flere varianter av bloons. De mest vanlige er: Bloons TD 5, Bloons TD 6, Bloons TD Battles, Bloons Monkey City og Bloons Supermonkey 2.
## Referanser

## Eksterne lenker
*
Brasil under VM i svømmesport 2015

**[[Brasil]]** deltok under **[[VM i svømmesport 2015]]** i Kazan i Russland fra 24. juli til 9. august 2015.
__NOTOC__
## Medaljevinnere

## Referanser


## Eksterne lenker
*
Modus operandi

Et **modus operandi** er en måte å arbeide på, spesielt i forbindelse med forretninger eller etterforskning. Det er et latinsk uttrykk, som kan oversettes som «arbeidsmodus». På engelsk er det ofte forkortet til *M. O.*

## Begrepet
Begrepet brukes ofte i politiets arbeid når man diskuterer kriminalitet og tar for seg de metoder som ble benyttet av gjerningsmannen. Det er også brukt som kriminell profilering, der det kan hjelpe til å finne ledetråder til lovbryterens psykologi. Det består i stor grad å undersøke de handlinger som gjerningspersonen(e) brukte til å utføre kriminalitet, eller forhindre at den ble oppdaget, og/eller legge til rette for å flykte. Den mistenktes *modus operandi* kan hjelpe politiet i deres identifikasjonsarbeid og kan også brukes til å bestemme sammenhengen mellom forbrytelser.

I næringslivet brukes *modus operandi* for å beskrive en fast foretrukket måte å gjøre forretninger på og i samspill med andre foretak.

## Se også
* Modus vivendi
* Kriminologi
## Referanser
Brasil under VM i svømmesport 2009

**[[Brasil]]** deltok under **[[VM i svømmesport 2009]]**  i Roma i Italia mellom 17. juli og 2. august 2009 og tok fire medaljer.

## Medaljevinnere

## Svømming (ufullstendig)

;Menn

## Referanser


## Eksterne lenker
* World Swimming Championship Results - Resultater VM i svømming
Antilopinae

* se systematikk!

**Antilopinae** er én av to underfamilier i kvegfamilien (Bovidae) og består arter med antiloper, sauer og geiter, samt deres nærmeste slektninger. Den andre underfamilien kalles oksedyr (Bovinae). Antilopinae deles videre inn i 10 stammer, med et antall slekter i hver av dem. 

I Antilopinae kan hanner kalles *okse* eller *bukk*, hunner *ku*, *geit* eller *søye*, mens avkommet gjerne kalles *kalv*, *killing*, *kje* eller *lam*. Hva som brukes er avhengig av arten. For de fysisk største artene brukes gjerne okse og ku om hanner og hunner. Gruppen består av små, mellomstore og store arter, herunder besoargeit () som regnes som opphavet til tamgeita ().

Begrepet «antilope» omfatter ikke ei bestemt systematisk gruppe, men er en generell terminologi brukt om mange av artene i denne underfamilien, men ikke i samme grad om sauer og geiter (Caprini).

## Taksonomi
Antilopinae oppsto for 17–16 millioner år siden; de første fossilene dukker opp i Eurasia, med bevis i afrikanske forekomster som startet for 13,5 millioner år siden.

Her deles underfamilien inn i ti distinkte klader, definert som stammer. Inndelingen i grupper gir en pekepinn på slektskapsforholdene. Noen autoriteter velger å oppskalere flere av stammene til egne underfamilier. Hva som er mest riktig er imidlertid ikke endelig avklart, så ny forskning vil trolig føre til endringer.

## Biologi
Underfamilien viser stort biologisk mangfold. Artene varierer svært mye i størrelse, og mange arter har kontrastfarger. Et særtrekk hos artene i Antilopinae er at hornene har traverse ringer. Alle hanner bærer horn, men også en god del hunner (spesielt storvokste hunner). Nesten alle artene har prominente duftkjertler i framkant av øynene og på framføttene. De fleste artene, unntatt dem i stammene *[[Cephalophini]]* og *[[Neotragini]]*, lever i åpent eller lett bevokst terreng.

Antilopinae må ikke forveksles med antiloper, som er en ikke-systematisk gruppe med mange ulike drøvtyggere. Mange «antiloper» tilhører riktig nok Antilopinae, men noen regnes også til Bovinae. Sauer og geiter (Caprini) er én av stammene inngår i Antilopinae, hvor noen arter også omtales som geiteantiloper, men de er ikke antiloper i samme forstand som antiloper utenfor denne stammen.

Artene i denne underfamilien er i hovedsak utbredt i Afrika og Eurasia. Ingen lever naturlig i Norge.

## Systematikk
Antilopinae, ifølge Zurano *et al.* (2019)

## Referanser




## Eksterne lenker
*
19. serierunde i Toppserien 2017

To kamper i **19. serierunde i [[Toppserien 2017]]** ble spilt onsdag 6. september, resten ble spilt lørdag 7. og søndag 8. oktober 2017.
   

## Fakta
**Onsdag 6. september**


**Lørdag 7. oktober**

**Søndag 8. oktober**




## Noter


## Kilder
21. serierunde i Toppserien 2017

**21. serierunde i [[Toppserien 2017]]** ble spilt lørdag 28. oktober 2017.
   

## Fakta
**Lørdag 28. oktober**






## Noter


## Kilder
Rahulabhadra

**Rāhulabhadra** (sanskrit; tibetansk: སྒྲ་གཅན་འཛིན་བཟང་པོ་, wylie: *sgra gcan 'dzin bzang po*) var en tidlig mester innenfor den buddhistiske skolen madhyamaka. Han blir noen ganger hevdet å ha vært en bramin og en lærer til Nagarjuna.

Rahulabhadra er mest kjent som forfatteren til hymnen Spørsmålet fra Suvikrānta

## Eksterne lenker
* Rahulabhadra i Rigpa wiki
Hjemmets bokforlag

**Hjemmets bokforlag** var et norsk bokforlag som ble opprettet 1969 som en del av Hjemmet-Gruppen, eid av danske Egmont. Forlaget utgav i årene 1985 til 1990 blant annet Hjemmets store leksikon. I 2001 ble forlaget slått sammen med N.W. Damm & Søn.

## Referanser
Valkyrien (TV-serie)

***Valkyrien*** er en norsk thriller- og dramaserie som gikk på NRK1 i 2017. Serien handler om en frustrert lege og en konspirasjonsteoretiker som starter en illegal hemmelig klinikk i den nedlagte Valkyrie plass stasjon i Oslos undergrunn. Legens motiv er å forske frem en kur til sin døende kone, mens hans kompanjong ser det som et godt alternativ til det han ser på som en korrupt helseindustri, i et samfunn han tror er på randen av kollaps. Klinikken fungerer som en nødhavn for lyssky pasienter og de som har mistet troen på det offentlige helsetilbud. De ledende rollene spilles av Sven Nordin og Pål Sverre Hagen.

Serien hadde premiere 1. januar 2017 på NRK1, men serien ble publisert på NRK TV allerede 30. desember 2016. Den ble sendt på svensk TV4 omtrent samtidig som på NRK.

Serien vant tre priser under Gullruten 2017: beste TV-drama, beste mannlige skuespiller (Pål Sverre Hagen) og beste lys/sceno/prod design (N. Bjerch-Andresen og M. Bostrøm). I tillegg var den nominert i ytterlige tre klasser: beste kvinnelige skuespiller (Ellen-Birgitte Winther), beste foto – drama og beste klipp – TV-drama.

## Seertall og mottakelse
Serien hadde høye seertall i starten. Første episode ble sett av 885 000 på lineær-tv og hadde en markedsandel på 47,8 prosent. I tillegg så 44 000 den på nett. (Til sammenligning ble premieren av andre sesong av ''Mammon'' sett av 692 000 og ''Kampen om tungtvannet'' fra 2015 sett av hele 1 259 000). Tallene for andre episode var 813 000 på tv, og 32 000 på nett. Etter det falt mange seere av; femte episode ble sett av 553 000.

''Dagbladets'' TV-anmelder gav den terningkast 5, mens *[[VG]]* og *[[Aftenposten]]* gav den terningkast 4. Øvrige kritikere var generelt sett positiv til serien.

## Rollebesetning
* Sven Nordin – Ravn Eikanger
* Pål Sverre Hagen – Leif Lien, «dommedagsblogger» og teknisk sjef i Beredskapsetaten i oslo
* Pia Halvorsen – Vilma Eikanger, Ravns kone
* Ellen-Birgitte Winther – Unn Vikebø, Vilmas forskerkollega
* Mikkel Bratt Silset – Teo Naustvik, skadet bankraner
* Laila Goody – Grethe, Vilmas sjef
* Ameli Isungset Agbota – Siv, Vilmas datter
* Joachim Rafaelsen – Per Olav, politibetjent
* Svein Harry Schöttker Hauge – fengselsvakt

## Referanser


## Eksterne lenker
*
Kobanke

**Kobanke** er det høyeste naturlige punktet på øya Sjælland i Danmark. Åsryggen som er knapt 123 meter høy, ligger øst for Næstved. Toppen er 500 meter øst for vei 151 sørover mot Vordingborg.

Etter at stedet ble erklært som det høyeste på Sjælland, har folk lagt igjen forskjellige saker der, så som hagestoler, flagg og annet. Stedet er mye brukt i forbindelse med geocaching.

## Fotnoter
Eric McCormack

**Eric James McCormack** (født 18. april 1963 i Toronto i Ontario) er en canadisk-amerikansk skuespiller, fjernsynsprodusent og forfatter. Siden 1999 har han dobbelt statsborgerskap, canadisk og amerikansk.

Hans mest kjente skuespillerrolle er den som Will, en homoseksuell advokat i fjernsynsserien *[[Will & Grace]]*, som ble spilt inn 1998–2006 for fjernsynskanalen NBC. Serien ble nominert til 16 Emmy Awards og vant flere. McCormack ble nominert tre ganger og vant «*Outstanding Lead Actor inn a Comedy*» i 2001.

McCormack er gift siden 1997 med Janet Leigh Holden og siden 2002 har de sønnen Finnigan Holden McCormack sammen.

## Referanser


## Eksterne lenker
*
Kapalua

**Kapalua** er en amerikansk by. Den ligger i Maui County på Hawaii, og har 353 innbyggere. Ved byen ligger det flere golfbaner, og ved Kapalua Resort har det flere ganger blitt arrangert turneringer på PGA-touren.

## Referanser
Verdenscupen i hurtigløp på skøyter 2016/17 – Verdenscup 3 – Lagtempo menn

**[[Verdenscupen på skøyter|Verdenscup]] runde nummer tre i [[Verdenscupen i hurtigløp på skøyter 2016/17|sesongen 2016/17]] i [[hurtigløp på skøyter]] for menn på lagtempo** i Alau i Astana, Kasakhstan ble arrangert lørdag den 3. desember 2016.

Det er 3 løpere på hvert lag, som alle skal fullføre hele løpet og tiden blir tatt på siste lagmedlem i mål.

Det japanske laget bestående av Shota Nakamura, Ryosuke Tsuchiya og Shane Williamson fulgte sine kvinnelige landsmenns eksempel, da de også vant sin lagtempokonkurranse litt tidligere på dagen. Japans menn vant foran det canadiske laget med Ted-Jan Bloemen, Jordan Belchos og Denny Morrison som tok andreplassen. Laget fra Polen bestående av Konrad Niedźwiedzki, Jan Szymański og Zbigniew Bródka tok tredjeplassen.

Nederland som ledet årets verdenscup i lagtempo for menn før konkurransen, mistet den vanlige oppsatte busstransporten til stadion, men rakk likevel frem før konkurransestart. De fikk dermed ikke den beste oppladningen til selve løpet, i tillegg stilte Nederland også med et helt nytt lag i forhold til tidligere nederlandske lagtempolag. Rett etter halvveis i siste par mot det sørkoreanske laget, så lå det nederlandske lagtempolaget fortsatt bak det sørkoreanske laget ved passeringene underveis i løpet, så faller Ewert Hoolwerf og Nederland kommer i mål med dårligst tid og blir også diskvalifisert. Det sørkoreanske laget kommer inn på 4.-plass

Japan og Sør-Korea hadde etter denne konkurransen samlet 210 verdenscuppoeng hver seg, og ledet foran Nederland som lå på 3.-plass med 200 verdenscuppoeng fra sine to seire, men godt foran Norges lag på 4.-plass med 170 verdenscuppoeng.

## Medaljevinnere

## Resultater

## Funksjonærer
* Overdommer var Masaru Morozumi, Japan.
** Starter var Stefan Herrmann, Tyskland.

## Referanser




## Eksterne lenker
* Menyside for parsammensetning og resultater på live.isuresults.eu.
** Lagtempo : Parsammensetning, passerings- og rundetider i parrekkefølge og resultater på live.**ISU**results.eu.
** Resultater på www.**ISU**.html.infostradasports.com
* Resultater på www.SpeedSkatingStats.com (Engelsk) og på www.SchaatsStatistieken.nl (Nederlandsk).
* Resultater for lagtempo på www.SpeedSkatingNews.info på engelsk.
* Resultater for lagtempo (med ''uavhengig eget poengsystem'', ikke komplett mangler Nederland som ble diskvalifisert) på www.The-Sports.org på engelsk
La Quinta

**La Quinta** er en amerikansk by. Den ligger i Riverside County i California, og har 221754 innbyggere. Den ble grunnlagt i 1982, og ved byen ligger La Quinta Resort som har arrangert flere store golfturneringer.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Palm Harbor

**Palm Harbor** er en amerikansk by. Den ligger i Pinellas County i Florida, og har 64&nbsp;301 innbyggere. Ved byen ligger det golfbaner som har arrangert flere store golfturneringer.

## Referanser
Plymouth (Michigan)

**Plymouth** er en amerikansk by. Den ligger i Wayne County i Michigan, og har 9&nbsp;132 innbyggere. Den fikk bystatus i 1932. Byen arrangerte VM i ishockey for kvinner 2017.

## Referanser


## Eksterne lenker
* 
*  Innbyggertall 2010 - 2019 – United States Census Bureau